Ukraina Anayasası
Ukraina Anayasası — Ukrainanıñ Esas Qanunı. 1996 senesi iyünniñ 28-de Ukraina Yuqarı Şurası 2-ci çağıruvınıñ 5-ci sessiyasında qabul etildi. Ukraina Anayasası qabul etilgen künden berli qanuniy quvetini aldı. Anayasanı qabul etüv künü hatırasına Ukrainada er yıl devlet bayramı — Ukraina Anayasası Bayramı qayd etile.

Anayasanıñ qurulışı 
Ukrainanıñ ameldeki Anayasası 14 bölükten ibaret («Keçüv şartlar» adlı soñki bölük ⅩⅤ nomerası altında keçe, çünki «Prokuratura» adlı Ⅶ bölük (121—123 maqale) «Ukraina Anayasasına deñişmelerniñ kirsetilüvi aqqında (adliye boyunca)» Ukraina Qanunı esasında çıqarılğan edi.

14 bölükte 161 maqale toplanğan, ⅩⅤ bölükte ise, keçüv şartlarınıñ 16 maddesi bar. Anayasa Metininden evel Muqaddeme bar.